पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक/कलानौर. दो शातिर युवक कलानौर के मुख्य बाजार में महिला लेक्चरर का एटीएम बदलकर 35 हजार रुपए निकाल कर ले गए। पुलिस ने सीसीटीवी कैमरे की फुटेज खंगालकर युवकों के खिलाफ धोखाधड़ी का केस दर्ज कर लिया है।
जांच अधिकारी एसआई ओमप्रकाश ने बताया कि कस्बा निवासी सुदेश आनंद ने शिकायत दी कि दोपहर करीब डेढ़ बजे वह खरीदारी के लिए बाजार गई, जहां पंजाब नेशनल बैंक के एटीएम से पैसे निकालने लगी। उसने 5 हजार रुपए निकाल दिए। तभी पीछे से दो युवक आए।
एक युवक ने कहा कि क्या वे उसकी सहायता करें। सुदेश ने मना कर दिया। दूसरे युवक ने पैसे गिनने की सलाह दी। एटीएम एक तरफ रखकर वह पैसे गिनने लगी। इसी बीच युवकों ने चुपके से एटीएम बदल लिया। पीड़िता युवकों को एटीएम लेकर घर आ गई।
थोड़ी देर बाद उसके मोबाइल पर दो किस्तों में 10 हजार व 25 हजार रुपए निकलने की सूचना मिली। इससे वह सकते में आ गई। तुरंत बैंक में शिकायत की, जहां बताया गया कि एटीएम कार्ड बदला गया है। मामले की सूचना मिलने पर कलानौर पुलिस एटीएम पर पहुंची सीसी कैमरे की फुटेज की जांच-पड़ताल की। जांच में युवक साफ तौर पर कार्ड बदलते हुए दिख रहे हैं।
पहले भी हुई हैं वारदात
एटीएम कार्ड बदलकर पैसे निकालने की वारदातें पहले भी हुई हैं। जिला पुलिस ने साल 2012 में कार्ड बदलकर पैसे निकालने के 55 केस दर्ज किए। ज्यादातर केस अब भी अनट्रेस हैं, क्योंकि कई जगह एटीएम पर सीसीटीवी कैमरे खराब हैं तो कई जगह इनकी फुटेज साफ नहीं आती।
सावधानी में ही सुरक्षा
ज्यादातर बैंकों की तरफ से एटीएम के अंदर व बाहर स्पष्ट हिदायत अंकित कर रखी हैं कि एटीएम में पैसे निकालते समय दूसरे व्यक्ति को अंदर न आने दें। दूसरे व्यक्ति के सामने कोड नंबर डायल न करें और अनजान व्यक्ति पर विश्वास न करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn